CELEX: 
Language: hr
Date: 2021-07-08 00:00:00
Title: PROVEDBENA UREDBA KOMISIJE (EU) …/... o pojedinostima statističkih podataka koje države članice trebaju dostaviti u pogledu kontrola proizvoda koji ulaze na tržište Unije s obzirom na sigurnost i sukladnost proizvoda

PROVEDBENA UREDBA KOMISIJE (EU) …/...
            
            
               оd 8.7.2021.
            
            
               o pojedinostima statističkih podataka koje države članice trebaju dostaviti u pogledu kontrola proizvoda koji ulaze na tržište Unije s obzirom na sigurnost i sukladnost proizvoda
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2019/1020 Europskog parlamenta i Vijeća od 20. lipnja 2019. o nadzoru tržišta i sukladnosti proizvoda i o izmjeni Direktive 2004/42/EZ i uredbi (EZ) br. 765/2008 i (EU) br. 305/2011
                  1
               , a posebno njezin članak 25. stavak 9.,
            
            
               budući da:
            
            
               (1)Člankom 25. stavkom 6. Uredbe (EU) 2019/1020 od država članica se zahtijeva da Komisiji dostave detaljne statističke podatke o kontrolama koje provode tijela koja su odredila u skladu s člankom 25. stavkom 1. te uredbe u vezi s proizvodima koji podliježu pravu Unije i ulaze na tržište Unije. Konkretno, Uredbom (EU) 2019/1020 zahtijeva se da statistički podaci obuhvaćaju broj intervencija u području kontrola takvih proizvoda u pogledu sigurnosti i sukladnosti proizvoda.
            
            
               (2)Potrebno je navesti pojedinosti takvih statističkih podataka. 
            
            
               (3)Ako su zbog intervencije tijela određenih u skladu s člankom 25. stavkom 1. Uredbe (EU) 2019/1020 tijela za nadzor tržišta zatražila da se proizvod ne pusti u slobodan promet u skladu s člankom 28. stavcima 1. i 2. te uredbe, statističke podatke o broju intervencija trebalo bi dopuniti detaljnijim informacijama o predmetnom proizvodu kako bi se bolje razumjela pitanja i kretanja u pogledu sigurnosti i sukladnosti proizvoda. Dostavljeni statistički podaci usto mogu poboljšati upravljanje rizicima.
            
            
               (4)Iako bi statistički podaci dostavljeni Komisiji o intervencijama u području kontrola trebali obuhvaćati sve kontrole proizvoda koji ulaze na tržište Unije, ipak bi trebali obuhvatiti samo kontrole kod kojih je doista došlo do intervencije određenih tijela. Stoga statistički podaci ne bi trebali uključivati podatke o kontrolama koje se provode isključivo tehnikama elektroničke obrade podataka. 
            
            
               (5)Mjere predviđene u ovoj Uredbi u skladu su s mišljenjem odbora osnovanog člankom 43. Uredbe (EU) 2019/1020, 
            
            
               DONIJELA JE OVU UREDBU:
            
            
                
            
            
               Članak 1.
            
            
               1.Statistički podaci koje treba dostaviti na temelju članka 25. stavka 6. Uredbe (EU) 2019/1020 sadržavaju sljedeće pojedinosti o intervencijama u području kontrola proizvoda koji podliježu pravu Unije u pogledu sigurnosti i sukladnosti proizvoda: 
            
            
               (a)ukupan broj intervencija;
            
            
               (b)ukupan broj intervencija na temelju kojih je obustavljeno puštanje u slobodni promet u skladu s člankom 26. stavkom 1. Uredbe (EU) 2019/1020; 
            
         
         
            
               (c)za svaku intervenciju nakon koje su relevantna tijela zatražila da predmetni gospodarski subjekti provedu određene radnje ili nakon koje su tijela za nadzor tržišta zatražila da se proizvod ne pusti u slobodni promet u skladu s člankom 28. stavcima 1. i 2. Uredbe (EU) 2019/1020: 
            
            
               (i)datum na koji su carinska tijela prihvatila carinsku deklaraciju;
            
            
               (ii)naznaku vrste carinske deklaracije u slučaju carinske deklaracije koja sadržava manje podataka u skladu s člancima 143.a i 144. Delegirane uredbe Komisije (EU) 2015/2446
                  2
               ; 
            
            
               (iii)zemlju podrijetla (podatkovni element 16 08 000 000) ili, ako nije dostupno, zemlju izvoznika (podatkovni podelement 13 01 018 020);
            
            
               (iv)oznaku podbroja Harmoniziranog sustava (podatkovni podelement 18 09 056 000);
            
            
               (v)ako je dostupna, oznaku kombinirane nomenklature (podatkovni podelement 18 09 057 000);
            
            
               (vi)dopunske jedinice (podatkovni element 18 02 000 000) ili, ako nisu dostupne, neto masu (podatkovni element 18 01 000 000);
            
            
               (vii)vrstu prijevoza na granici (podatkovni element 19 03 000 000);
            
            
               (viii)glavnu kategoriju predmetnih proizvoda; 
            
            
               (ix)glavno prekršeno zakonodavstvo Unije kako su to utvrdila tijela za nadzor tržišta; 
            
            
               (x)naznaku toga može li se proizvod pustiti u slobodni promet ako predmetni gospodarski subjekti provedu posebne radnje koje zahtijevaju relevantna tijela. 
            
            
               2.Podaci iz stavka 1. uključuju podatke o svim kontrolama, osim kontrola koje se provode isključivo tehnikama elektroničke obrade podataka.
            
            
               3.Za potrebe stavka 1., ako u carinskoj deklaraciji proizvodi potpadaju pod barem dvije stavke, intervencija na svakoj od stavki smatra se zasebnom intervencijom. 
            
            
               4.Za potrebe stavka 1. točke (c) podtočaka od iii. do vii. ovog članka, podaci koje je potrebno podnijeti informacije su koje su dostupne u carinskoj deklaraciji pod odgovarajućim podatkovnim elementom iz Priloga B Delegiranoj uredbi (EU) 2015/2446. Međutim, ako države članice u skladu s člancima 2., 143.a i 144. Delegirane uredbe (EU) 2015/2446 ili bilo kojim drugim u njoj utvrđenim prijelaznim pravilima za carinsku deklaraciju propisuju različite zahtjeve u pogledu podataka, podaci koje treba dostaviti moraju biti istovrsni podacima u carinskoj deklaraciji na koju se odnose ti zahtjevi u pogledu podataka.
            
            
               Članak 2.
            
            
               Ova Uredba stupa na snagu trećeg dana od dana objave u Službenom listu Europske unije.
            
            
               Primjenjuje se od 16. srpnja 2021. 
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 8.7.2021.
            
            
               
                     Za Komisiju
               
            
         
         
            
               
                     Predsjednica
                     Ursula VON DER LEYEN
               
            
         
         
            
                  
                     (1)
                  
                        SL L 169, 25.6.2019., str. 1. 
               
               
                  
                     (2)
                  
                        Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.).